CELEX: 62012TN0274
Language: sl
Date: 2012-06-15 00:00:00
Title: Zadeva T-274/12: Tožba, vložena 15. junija 2012 – Alfastar Benelux proti Svetu

11.8.2012   
            
            
               SL
            
            
               Uradni list Evropske unije
            
            
               C 243/31
            
         Tožba, vložena 15. junija 2012 – Alfastar Benelux proti Svetu
   (Zadeva T-274/12)
   2012/C 243/55
   Jezik postopka: angleščina
   
      Stranki
   
   
      Tožeča stranka: Alfastar Benelux (Ixelles, Belgija) (zastopnika: N. Keramidas in N. Korogiannakis, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga:
   
               —
            
            
               ugotovi naj se, da tožena stranka ni izpolnila obveznosti na podlagi člena 266 PDEU s tem, da ni sprejela nobenih ukrepov za izvršitev sodbe Splošnega sodišča Evropske unije z dne 20. oktobra 2011 v zadevi Alfastar Benelux proti Svetu, T-57/09, čeprav je bila k temu formalno pozvana in v roku, določenem v ta namen, v zvezi s tem ni podala svojega stališča;
            
         
               —
            
            
               toženi stranki naj se odredi, da sprejme vse ukrepe, potrebne za uskladitev s sodbo Splošnega sodišča Evropske unije, razglašene 20. oktobra 2011 v zadevi Alfastar Benelux proti Svetu, T-57/09, in da v zvezi s tem poda svoje stališče;
            
         
               —
            
            
               toženi stranki naj se odredi, da tožeči stranki plača nadomestilo v znesku 20 000 EUR na podlagi člena 340 PDEU; in
            
         
               —
            
            
               toženi stranki naj se odredi, da tožeči stranki povrne stroške postopka ter druge stroške, ki so nastali v zvezi s to tožbo, tudi v primeru njene zavrnitve.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja en tožbeni razlog: tožena stranka ni izpolnila obveznosti na podlagi člena 266 PDEU s tem, da ni sprejela ukrepov, potrebnih za uskladitev s sodbo Splošnega sodišča Evropske unije z dne 20. oktobra 2011 v zadevi Alfastar Benelux proti Svetu, T-57/09, čeprav je bila k temu formalno pozvana in v roku, določenim v ta namen, v zvezi s tem ni podala svojega stališča.